*Projekts*

LATVIJAS REPUBLIKAS MINISTRU KABINETS

2019. gada \_\_\_. \_\_\_\_\_\_\_\_\_\_\_\_\_\_\_\_\_\_ Rīkojums Nr. \_\_\_\_\_\_\_

Rīgā (prot. Nr. \_\_\_ \_\_\_.§)

**Par** **Nacionālo enerģētikas un klimata padomi**

1. Lai nodrošinātu koordinētu, integrētu un ilgtspējīgu valsts politiku enerģētikas un klimata jautājumu risināšanai, izveidot Nacionālo enerģētikas un klimata padomi (turpmāk – Padome) šādā sastāvā:

**Padomes vadītājs**

Ministru prezidents

**Padomes vadītāja vietnieki**

Ekonomikas ministrs

Vides aizsardzības un reģionālās attīstības ministrs

**Padomes locekļi**

Ārlietu ministrijas valsts sekretārs

Finanšu ministrs

Izglītības un zinātnes ministrs

Labklājības ministrs

Satiksmes ministrs

Zemkopības ministrs

Akciju sabiedrības “Augstsprieguma tīkls” pilnvarotais pārstāvis

Akciju sabiedrības “Conexus Baltic Grid” pilnvarotais pārstāvis

Akciju sabiedrības “Gaso” pilnvarotais pārstāvis

Akciju sabiedrības “Sadales tīkls” pilnvarotais pārstāvis

Bezizmešu mobilitātes atbalsta biedrības pilnvarotais pārstāvis

Biedrības “Auto Asociācija” pilnvarotais pārstāvis

Biedrības “Baltijas vides forums” pilnvarotais pārstāvis

Biedrības “Zaļā brīvība” pilnvarotais pārstāvis

Biedrības “Zemnieku Saeima” pilnvarotais pārstāvis

Finanšu nozares asociācijas pilnvarotais pārstāvis

Latvijas Atjaunojamo energoresursu federācijas pilnvarotais pārstāvis

Latvijas Brīvo arodbiedrību savienības pilnvarotais pārstāvis

Latvijas Darba devēju konfederācijas pilnvarotais pārstāvis

Latvijas Degvielas tirgotāju asociācijas pilnvarotais pārstāvis

Latvijas Kokrūpniecības federācijas pilnvarotais pārstāvis

Latvijas Lauksaimniecības kooperatīvu asociācijas pilnvarotais pārstāvis

Latvijas Mežizstrādātāju savienības pilnvarotais pārstāvis

Latvijas Pašvaldību savienības pilnvarotais pārstāvis

Latvijas Siltumuzņēmumu asociācijas pilnvarotais pārstāvis

Latvijas Tirdzniecības un rūpniecības kameras pilnvarotais pārstāvis

Lauksaimnieku organizāciju sadarbības padomes pilnvarotais pārstāvis

Rīgas Stradiņa universitātes aģentūras “Darba drošības un vides veselības institūts” pilnvarotais pārstāvis

Sabiedrisko pakalpojumu regulēšanas komisijas pilnvarotais pārstāvis

Vēja enerģijas asociācijas pilnvarotais pārstāvis

2. Padomei noteikt šādus darba uzdevumus:

2.1. rosināt koordinētus priekšlikumus valsts ilgtermiņa enerģētikas un klimata politikas mērķiem un pasākumiem 2030.gadam un pēc tam nolūkā nodrošināt Latvijas virzību uz klimatneitralitāti 2050.gadā;

2.2. sekmēt tādas valsts enerģētikas un klimata politikas veidošanu un tiesiskā regulējuma attīstību, kas veicina resursu diversifikāciju, to pašpietiekamību un efektīvu izmantošanu Latvijā, kā arī nodrošina būtisku, jo īpaši neilgtspējīgu un fosilu, resursu patēriņa samazinājumu un pāreju uz ilgtspējīgu un atjaunojamu resursu izmantošanu tautsaimniecībā energoefektīvā veidā;

2.3. savstarpēji koordinēti sekmēt pētniecības un inovāciju attīstību, tajā skaitā, definējot prioritārās pētniecības un inovāciju vajadzības, kas dod pienesumu ilgtspējīgas enerģētikas, transporta, būvniecības, rūpniecības, lauksaimniecības, mežsaimniecības un atkritumu apsaimniekošanas sektora un klimatneitrālas ekonomikas attīstībai izmaksu efektīvā un tautsaimniecības konkurētspēju stiprinošā veidā;

2.4. rosināt enerģētikas un klimata politikas īstenošanai paredzētā finansējuma izlietošanas prioritātes un virzienus, kā arī īstenojamās rīcībpolitikas finansējuma avotus, kā arī sekmēt privāto investīciju piesaisti nepieciešamo pasākumu īstenošanai.

3. Padomes vadītājs un tā vietnieks, ja nepieciešams, dalībai padomes sanāksmēs var pieaicināt citus speciālistus un ekspertus, kā arī pieprasīt no citām institūcijām Padomes darbam nepieciešamo informāciju.

4. Padome savā ietvarā var izveidot apakšpadomes vai darba grupas konkrētu jautājumu risināšanai, nosakot to sastāvu un darba uzdevumus.

5. Padomes sēdes sasauc padomes vadītājs vai – viņa prombūtnes laikā – kāds no padomes vadītāja vietniekiem.

6. Padomes sekretariāta funkcijas nodrošina Ekonomikas ministrija.

7. Padomes sēdes sasauc ne retāk kā reizi sešos mēnešos. Informāciju par kārtējās sēdes norises vietu un laiku, sēdes darba kārtību, kā arī materiālus, kas saistīti ar sēdē izskatāmajiem jautājumiem, padomes sekretariāts nosūta padomes locekļiem ne vēlāk kā piecas darbdienas pirms attiecīgās sēdes. Ja nepieciešams, padomes sekretariāts pirms sēdes izsniedz papildu materiālus.

8. Padome ir lemttiesīga, ja tās sēdē piedalās vairāk nekā puse no padomes locekļiem. Padomes lēmumus pieņem ar vienkāršu balsu vairākumu. Katram padomes loceklim ir viena balss. Ja balsu skaits sadalās vienādi, izšķirošā ir padomes vadītāja balss.

9. Padomes sekretariāts protokolē padomes sēdes un ir tiesīgs ierakstīt sēdes gaitu audioformātā. Padomes sēdes protokolā norāda darba kārtību, diskusiju saturu un pieņemtos lēmumus, kā arī personas, kuras piedalījušās sēdē, un personas, kuras izteikušās par attiecīgo jautājumu.

10. Padomes sēdes protokolu paraksta padomes vadītājs un par protokola sagatavošanu atbildīgā persona.

Ministru prezidents A. K. Kariņš

Ekonomikas ministrs R. Nemiro

Iesniedzējs:

Ekonomikas ministrs R. Nemiro

Vīza:

Valsts sekretārs Ē.Eglītis